[image: NEW-4]

ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS 
DĖL ŠAKIŲ RAJONO SAVIVALDYBĖS TERITORIJOJE ESANČIŲ ŪKIO SUBJEKTŲ IR KITŲ ĮSTAIGŲ, KURIUOSE ATLIEKAMI CIVILINĖS SAUGOS BŪKLĖS KOMPLEKSINIAI  (PLANINIAI) PATIKRINIMAI, SĄRAŠO SUDARYMO

2017 m. kovo 22 d. Nr. AT-286
Šakiai

	Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, 18 straipsnio 1 dalimi, Lietuvos Respublikos civilinės saugos įstatymo 14 straipsnio 16 punktu, Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2010 m. rugsėjo16 d. įsakymu Nr. 1-263 patvirtinto Civilinės saugos būklės valstybės ir savivaldybių institucijose ir įstaigose, kitose įstaigose ir ūkio subjektuose patikrinimų organizavimo ir atlikimo, privalomų nurodymų pašalinti civilinę saugą reglamentuojančių teisės aktų pažeidimus  davimo ir vykdymo tvarkos aprašo 13 punktu ir rajono savivaldybės tarybos 2016 m. spalio 28 d. sprendimo Nr. T – 341 „Dėl pavedimo vykdyti rajono savivaldybėsadministracijos direktoriaus pareigas bei priemokos nustatymo“ 1.2. punktu:
1. Sudarau Šakių rajono savivaldybės teritorijoje esančių ūkio subjektų ir kitų įstaigų, kuriuose atliekami civilinės saugos būklės kompleksiniai (planiniai) patikrinimai, sąrašą (priedas).
2. Pripažįstu netekusiu galios Šakių rajono savivaldybės administracijos direktoriaus 2016 m. lapkričio 28 d. įsakymą Nr. AT–1098 „Dėl Šakių rajono savivaldybės teritorijoje esančių ūkio subjektų ir kitų įstaigų, kuriuose atliekami civilinės saugos būklės kompleksiniai (planiniai) patikrinimai, sąrašo sudarymo“.
3. 	Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

